作者：冯取洽
词牌/韵律：贺新郎

paragraphs: 句里思黄九。
笑王郎、不奈寒芳，腰围如柳。
得似江郎饶雅趣，时揽黄花诳口。
吐妙语、与之争秀。
闲绕珍从吟不尽，尽风前、露下栾栾瘦。
香自足，岂劳嗅。
一尊问我能同否。
叹双溪、冷落篱边，傲霜犹有。
浩唱云笺金缕调，兴发小槽珠酒。
待唤醒、早春梅友。
独恨爱花人易老，漫一年，好景还依旧。
东望处，立良久。